cyanic-selkie/wikianc huggingface dataset:
Τροχόδρομος αεροδρομίου
Πινακίδες καθοδήγησης
Οι πινακίδες καθοδήγησης (Operational Guidance Signs) ενός αεροδρομίου δείχνουν τοποθεσίες, κατευθύνσεις και σχετικές πληροφορίες σε τροχοδρομούμενα αεροσκάφη (και στα οχήματα του αεροδρομίου), ώστε να γίνεται ευκολότερη και ασφαλέστερη η τροχοδρόμηση (ή η οδήγηση αντίστοιχα). Μικρότερα αεροδρόμια, μπορεί να έχουν ελάχιστες έως καθόλου πινακίδες. Σε αυτές τις περιπτώσεις, οι εμπλεκόμενοι βασίζονται σε διαγράμματα και γραφήματα.
Πινακίδες τοποθεσίας
Είναι πινακίδες μαύρου φόντου με κίτρινους χαρακτήρες και πλαίσιο, που προσδιορίζουν τον τρέχοντα τροχόδρομο/διάδρομο στον οποίο κινείται ένα αεροπλάνο. Μέσω αυτών των πινακίδων, οι πιλότοι ταυτοποιούν ανά πάσα στιγμή τον τροχόδρομο/διάδρομο, στον οποίο κινούνται, διασφαλίζοντας ότι κινούνται στη σωστή πορεία.
Πινακίδες κατεύθυνσης
thumb|Παράδειγμα πινακίδας εν όψει διασταύρωσης με επτά δυνατές επιλογές. Οι Πινακίδες κατεύθυνσης (Direction signs) είναι κίτρινου φόντου με μαύρους χαρακτήρες, που προσδιορίζουν τους διασταυρούμενους τροχοδρόμους, που προσεγγίζει ένα αεροσκάφος, που τροχοδρομεί. Η πληροφορία κατεύθυνσης δίνεται από ένα μαύρο βέλος, που υποδεικνύει τη φορά της στροφής. Στους συμβατικούς δρόμους, οι πινακίδες αυτές ισοδυναμούν με τις πινακίδες ονομασίας των οδών, που τοποθετούνται στις διασταυρώσεις.
Οι πινακίδες κατεύθυνσης συνεγκαθίστανται μαζί με τις πινακίδες τοποθεσίας, όπως φαίνεται στη διπλανή εικόνα. Σε περίπτωση που υπάρχουν περισσότερες από μια επιλογές κατεύθυνσης, τοποθετούνται όλες οι αντίστοιχες πινακίδες τηρώντας τον εξής κανόνα: όλες οι διευθύνσεις προς τα αριστερά, τοποθετούνται αριστερά της πινακίδας τοποθεσίας, με τις πιο κλειστές στροφές να τοποθετούνται αριστερότερα, ενώ αντίστοιχα, οι διευθύνσεις προς τα δεξιά, τοποθετούνται δεξιά της πινακίδας τοποθεσίας, με τις πιο κλειστές στροφές να τοποθετούνται δεξιότερα (από αριστερά προς τα δεξιά, οι στροφές με τη φορά των δεικτών του ρολογιού).
Πινακίδες Προορισμού
Οι πινακίδες προορισμού (Destination signs) είναι και αυτές πινακίδες κίτρινου φόντου με μαύρους χαρακτήρες, όπως οι πινακίδες κατεύθυνσης, αλλά τα μαύρα βέλη υποδεικνύουν την κατεύθυνση της διαδρομής τροχοδρόμησης προς έναν συγκεκριμένο προορισμό. Στους συμβατικούς δρόμους, οι πινακίδες αυτές ισοδυναμούν με τις πινακίδες κατεύθυνσης με μορφή βέλους, που υποδεικνύουν τη διαδρομή προς μια τοπωνυμία (π.χ. "Πειραιάς").
Όταν το βέλος υποδεικνύει στροφή, τότε η πινακίδα τοποθετείται πριν τη διασταύρωση. Οι πινακίδες προορισμού τοποθετούνται κατά μήκος της πορείας τροχοδρόμησης και δεν συνεγκαθίστανται ποτέ μαζί με πινακίδες άλλης κατηγορίας. Ανάλογα με το αν δείχνουν προορισμό για εισερχόμενους ή εξερχόμενους από το αεροδρόμιο, διακρίνονται σε πινακίδες προορισμού εξερχομένων και πινακίδες προορισμού εισερχομένων:
Ο ακόλουθος πίνακας αναφέρει τις κυριότερες επιγραφές των πινακίδων προορισμού εισερχομένων μαζί με την επεξήγησή τους.
Πληροφοριακές Πινακίδες
Οι πληροφοριακές πινακίδες είναι κίτρινου φόντου με μαύρους χαρακτήρες και παρέχουν χρήσιμες πληροφορίες στους πιλότους, όπως για παράδειγμα ενημέρωση για περιοχές, οι οποίες δεν είναι ορατές από τον Πύργο Ελέγχου, ισχύουσες ραδιοσυχνότητες και διαδικασίες (procedures), που πρέπει να ακολουθηθούν. Η χρησιμότητα των πληροφοριακών πινακίδων εναπόκειται στον διαχειριστή του κάθε αεροδρομίου. Ακολουθούν ορισμένες κατηγορίες πληροφοριακών πινακίδων:
Άλλες πινακίδες
Για πινακίδες, που τοποθετούνται επί του διαδρόμου, βλέπε εδώ
Αριθμός Ταξινόμησης Οδοστρώματος PCN
Ο αριθμός ταξινόμησης οδοστρώματος (Pavement Classification Number - PCN) χαρακτηρίζει την αντοχή του οδοστρώματος των διαδρόμων, των τροχοδρόμων και των επιπέδων στάθμευσης (apron) ενός αεροδρομίου. Αυτός ο κωδικοποιημένος αριθμός ορίζεται, έτσι ώστε να διασφαλιστεί, ότι οι επιφάνειες ενός αεροδρομίου δεν υπόκεινται σε υπερβολική φθορά, επιμηκύνοντας έτσι και τη διάρκεια ζωής του διαδρόμου, ενώ προάγεται και το αίσθημα της ασφάλειας κατά τη διάρκεια των επιχειρήσεων (απογείωσης/προσγείωσης).
Ο κωδικός PCN χωρίζεται σε πέντε μέρη, τα οποία χωρίζονται με διαγωνίους (/) και περιγράφουν πέντε διαφορετικά τμήματα του οδοστρώματος.
Για ένα τυχαίο παράδειγμα, ένας PCN: 80/R/B/W/T σημαίνει, ότι η χωρητικότητα φόρτωσης του οδοστρώματος είναι 80, είναι κατασκευασμένο από συμπαγές υλικό (πιθανότατα σκυρόδεμα), το υπόστρωμά του είναι μέτριας αντοχής, δεν έχει όριο πίεσης ελαστικών και οι υπολογισμοί βασίστηκαν σε τεχνική εκτίμηση.
Για ένα συγκεκριμένο παράδειγμα, ο διάδρομος 07/25 και οι συνδετήριοι τροχόδρομοι του αεροδρομίου Αλεξανδρούπολης, έχουν αριθμό PCN: 53/F/B/X/U. Αυτό σημαίνει, ότι η χωρητικότητα φόρτωσης του οδοστρώματος είναι 53, είναι κατασκευασμένο από εύκαμπτο υλικό (άσφαλτος), το υπόστρωμά του είναι μέτριας αντοχής, ανεκτικό σε υψηλές πιέσεις ελαστικών και οι υπολογισμοί βασίστηκαν σε φυσικές δοκιμές.
Φώτα τροχοδρόμων
Με εξαίρεση τα μικρά αεροδρόμια, οι τροχόδρομοι των περισσοτέρων αεροδρομίων είναι εξοπλισμένοι με φώτα, για νυκτερινές επιχειρήσεις. Διακρίνονται οι παρακάτω κατηγορίες:
Κλειστοί Τροχόδρομοι
Κάποιοι τροχόδρομοι ή τμήματα αυτών είναι δυνατόν να κλείσουν (δηλ. να απαγορευτεί η χρήση τους από αεροσκάφη και οχήματα εδάφους) για μικρό ή μεγάλο χρονικό διάστημα ή για πάντα, εξ' αιτίας διαφόρων λόγων, όπως π.χ.: εργασίες συντήρησης ή αλλαγή χρήσης τροχοδρόμου, αλλαγή χάραξης του συστήματος τροχοδρόμων κ.ά. Ανάλογα με το αν ένας τροχόδρομος κλείνει προσωρινά ή μόνιμα, διακρίνονται δύο περιπτώσεις με την αντίστοιχη προβλεπόμενη επιβολή σήμανσης και φωτισμού του κλειστού τροχοδρόμου, ώστε να μην δημιουργείται σύγχυση σε πιλότους και οδηγούς οχημάτων εδάφους.
Προσωρινά κλειστοί τροχόδρομοι
Οι προσωρινά κλειστοί τροχόδρομοι συγκαταλέγονται στις επικίνδυνες περιοχές του αεροδρομίου, στις οποίες κανένα μέρος αεροσκάφους δεν επιτρέπεται να εισέλθει και για τον λόγο αυτό τοποθετούνται οδοφράγματα στις εισόδους τους. Εναλλακτικά, εγκαθίστανται κίτρινα "Χ" στις εισόδους των προσωρινά κλειστών τροχοδρόμων.
Οι οπτικές αυτές ενδείξεις μπορούν να απουσιάζουν αναλόγως με το λόγο και τη διάρκεια του κλεισίματος του διαδρόμου, τη συνολική διάταξη του αεροδρομίου, την ύπαρξη ή όχι Πύργου Ελέγχου και των ωρών λειτουργίας αυτού.
Σε κάθε περίπτωση, οι πιλότοι θα πρέπει να ελέγχουν τις αναγγελίες προς αεροναυτιλομένους (Notice to Airmen -NOTAM) και το Αυτοματοποιημένο Τερματικό Σύστημα Πληροφοριών (Automated Terminal Information System - ATIS) για τυχόν κλειστούς διαδρόμους και τροχοδρόμους σε κάθε αεροδρόμιο.
Μόνιμα κλειστοί τροχόδρομοι
Για μόνιμα κλειστούς διαδρόμους και τροχοδρόμους, τα ηλεκτρικά κυκλώματα φωτισμού τους απενεργοποιούνται.
External links
Τροχόδρομος
Δανιήλ (επίσκοπος Αμυκλών και Τριπολιτσάς)
Ο ποιμενάρχης Τριπόλεως Δανιήλ ήταν Έλληνας κληρικός και αγωνιστής της επανάστασης του 1821.
Η καταγωγή του ήταν από την Δημητσάνα. Φυλακίστηκε στην Τριπολιτσά και υπέφερε. Αργότερα ενήργησε ως μεσολαβητής στις συνεχείς διαμάχες μεταξύ των καπεταναίων Κολοκοτρώνη, Πλαπούτα και άλλων Καρυτινών και των Δεληγιανναίων, συμβιβάζοντας τους και αποτρέποντας μεγαλύτερες πολιτικές επιπλοκές και εμφύλιες αιματοχυσίες.
Κυσέ-συρ-Λιζόν
Το Κυσέ-συρ-Λιζόν (γαλλικά: Cussey-sur-Lison) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Μακρόν
Το μακρόν είναι διακριτικό (¯) τοποθετημένο πάνω από ένα φωνήεν. Αρχικά χρησιμοποιήθηκε για να επισημάνει μακρά ένα μακρύ φωνήεν.
Στην Ελληνική, τα γράμματα η και ω (ωμέγα) μεταγράφονται, αντίστοιχα, ως ē και ō. Αυτό αντιστοιχεί στο μήκος των φωνηέντων, σε αντίθεση με τα βραχέα φωνήεντα ε και ο, τα οποία μεταγράφονται ως e και o.
Οξεία
thumb|Η οξεία Η οξεία (´) είναι ένα διακριτικό που χρησιμοποιείται σε πολλές σύγχρονες γραπτές γλώσσες με αλφάβητα που βασίζονται στις λατινικές, κυριλλικές και ελληνικές γραφές.
Η οξεία προφορά χρησιμοποιήθηκε για πρώτη φορά στην πολυτονική ορθογραφία της Αρχαίας Ελληνικής, όπου έδειχνε μια συλλαβή με υψηλό τονισμό. Στη νεοελληνική γλώσσα, η οξεία χρησιμοποιείται για το φωνήεν που έχει υψηλότερο τονισμό. Από το 1982 η οξεία ονομάζεται και «τόνος» καθώς είναι ο μοναδικός τόνος που απέμεινε έπειτα από την επιβολή του μονοτονικού συστήματος.
Παρόλο που όλες οι πολυσύλλαβες λέξεις έχουν οξεία, υπάρχουν λέξεις, μονοσύλλαβες, που οξύνονται μόνο όταν είναι για ερώτηση ή για έμφαση της προσωπικής αντωνυμίας.
Κατηγορία:Ελληνικό_αλφάβητο Κατηγορία:Ελληνική_γραμματική Κατηγορία:Διακριτικά σημάδια
BBC Radio Foyle
Το BBC Radio Foyle είναι ραδιοφωνικός σταθμός του BBC Northern Ireland, ο οποίος εκπέμπει στην περιοχή του Ντέρι. Το όνομα του σταθμού προήλθε από τον ποταμό Foyle, ο οποίος διατρέχει την πόλη.
Ο σταθμός εκπέμπει στους 93.1 FM και στους 792 AM, ενώ διαθέτει και ένα μικρό τηλεοπτικό στούντιο, το οποίο χρησιμοποιείται για συνεντεύξεις.
Το ζωντανό καθημερινό πρόγραμμα του σταθμού ξεκινάει από τις 7:30 και τελειώνει στις 17:00.
Το Φθινόπωρο του 2010 το BBC πραγματοποίησε αλλαγές στο σταθμό.
Εξωτερικοί σύνδεσμοι
Κατηγορία:Ραδιοφωνικοί Σταθμοί στη Βόρεια Ιρλανδία Κατηγορία:British Broadcasting Corporation Κατηγορία:BBC Northern Ireland
Ιωσάφ Βυζάντιος
Ο προσύγγελος Ιωσάφ Βυζάντιος ήταν κληρικός, ιεροκήρυκας και αγωνιστής του 1821.
Βρέθηκε πριν από την επανάσταση στην Πελοπόννησο και δίδασκε Ελληνικά. Κατά την επανάσταση χρησίμευσε πολύ κηρύττοντας και εμψυχώνοντας τον κόσμο, τρέχοντας στα στρατόπεδα και ενθουσιάζοντας τους στρατιώτες. Πρόσφερε τις γραφικές του υπηρεσίες στους οπλαρχηγούς, και μάλιστα στον στρατηγό Γενναίο Κολοκοτρώνη.
Βρέθηκε επίσης στο Άργος και στο Ναύπλιο και εκφώνησε λόγο ενθουσιαστικό στην Άρεια για την έφοδο του Ναυπλίου.
Αναφορές
Κατηγορία:Κληρικοί αγωνιστές του 1821
1482 Σεβαστιανή
Η Σεβαστιανή (Sebastiana) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,961. Ανακαλύφθηκε στις 20 Φεβρουαρίου 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του μεγάλου Γερμανού συνθέτη Γιόχαν Σεμπάστιαν Μπαχ (Ιωάννη Σεβαστιανού Μπαχ).
Φυσικά χαρακτηριστικά
Η μέση διάμετρος της Σεβαστιανής εκτιμάται σε 20,5 χιλιόμετρα περίπου. Ο φασματικός τύπος της είναι πιθανώς S (λιθώδης), ενώ το άλβεδό της είναι 0,160. Η Σεβαστιανή περιστρέφεται γύρω από τον εαυτό της μία φορά κάθε 10 ώρες και 29 λεπτά.
Εξωτερικοί σύνδεσμοι
Σεβαστιανη Κατηγορία:Γιόχαν Σεμπάστιαν Μπαχ
Θερμοπομπός
Θερμοπομπός ονομάζεται η ηλεκτρική συσκευή που μετατρέπει την ηλεκτρική ενέργεια σε θερμότητα, με σκοπό την θέρμανση ενός χώρου.
Χρησιμοποιούνται πολύ συχνά σαν συμπληρωματικό σύστημα θέρμανσης σε χώρους όπου δεν επαρκεί το εγκατεστημένο σύστημα θέρμανσης της κατοικίας, καθώς και για θέρμανση χώρων με αραιή χρήση (εξοχικές κατοικίες, διαμερίσματα που χρησιμοποιούνται σπάνια κ.λ.π.)
Η μετατροπή της ηλεκτρικής ενέργειας σε θερμότητα, γίνεται με την χρήση ηλεκτρικής αντίστασης, η οποία θερμαίνεται σε υψηλή θερμοκρασία και ακτινοβολεί θερμότητα.
Είδη θερμοπομπών
Οι θερμοπομποί μπορούν να καταταγούν σε δύο κύριες ομάδες:
Οι θερμοπομποί υπέρυθρης ακτινοβολίας, όπου το ηλεκτρικό στοιχείο θερμαίνεται σε πολύ υψηλή θερμοκρασία και ακτινοβολεί σε μήκος κύματος εντός της υπέρυθρης ζώνης.
Κατασκευαστικά στοιχεία
Ενας θερμοπομπός, αποτελείται συνήθως από τα ακόλουθα δομικά στοιχεία:
Ηλεκτρική αντίσταση.
Είναι το ηλεκτρικό στοιχείο το οποίο θερμαίνεται και παράγει την απαιτούμενη για τη θέρμανση του χώρου θερμότητα.
Κέλυφος (housing)
Είναι η μεταλλική κατασκευή (συνήθως χαλύβδινη ή αλουμινίου) που περικλείει τα δομικά στοιχεία του θερμοπομπού.
Κατηγορία:Οικιακές συσκευές
Νταμπελέν
Το Νταμπελέν (γαλλικά: Dambelin) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Γιέβικ
Η Γιέβικ είναι πόλη της Νορβηγίας, όπως και δήμος της περιφέρειας Ινλαντετ (πρώην Οπλαντ). Το διοικητικό κέντρο του δήμου είναι η πόλη του Γιέβικ. Βρίσκεται δίπλα από την μεγαλύτερη λίμνη της χώρας, την Μιέσα. Το 2014 ο δήμος είχε πληθυσμό 30063 κατοίκους.
Το 1861 στο χωριό Γιέβικ του δήμου Βάρνταλ παραχωρήθηκε το καθεστώς της πόλης και διαχωρίστηκε από το Βάρνταλ για να σχηματίσει ξεχωριστό δήμο. Την 1η Ιανουαρίου 1964 οι γειτονικοί σγροτικοί δήμοι Μπίρι, Στερντινγκνταλ και Βάρνταλ συγχωνεύτηκαν όλοι στο δήμο του Γιέβικ.
Εμβλημα
Το έμβλημα καθιερώθηκε στις 2 Σεπτεμβρίου 1960 και αποτελείται από έναν άσπρο κύκνο.
Το πρώτο έμβλημα, που είχε καθιερωθεί το 1922, ήταν μια φιλύρα με το σύνθημα Vis et voluntas (δύναμη και θέληση) κάτω από αυτό. Το επόμενο σχέδιο ήταν ένα βάζο ονομαζόμενο ποτπουρί, το πιο σημαντικό σχέδιο φυσητού γυαλιού, που ήταν η βιομηχανία που χρηματοδοτούσε την πόλη.
Γεωγραφία
Μαζί με τις Χάμαρ, Λίλεχαμερ, Μπρούμουνταλ και Μόελβ το Γιέβικ βρίσκεται στις όχθες της μεγαλύτερης λίμνης της Νορβηγίας Μάζο. Η διοίκηση της πόλης Γιέβικ καλύπτει επίσης το προάστιο Χούνταλεν και τις αγροτικές περιοχές Μπίρι, Σνέρντινγκνταλ και Βάρνταλ. Ο πληθυσμός του δήμου ήταν 30063 το 2014, από τους οποίους 17000 στην αστική περιοχή.
Το Γιέβικ συνορεύει βόρεια με το δήμο Λίλεχαμερ, στα νότια με τους Εστρε Τότεν και Βέστρε Τότεν και στα δυτικά με τους Σέντρε Λαντ και Νόρντρε Λαντ. Απέναντι από τη λίμνη Μάζο στα ανατολικά βρίσκονται οι δήμοι Ρίνγκσακερ και Χέντμαρκ. Το υψηλότερο σημείο είναι το Ρινγκσρουντόσεν στα 842 μέτρα.
Οικονομία
Σήμερα οι Hoff Potetindustrier, Hunton Fiber και Natre Vinduer είναι μερικές από τις βιομηχανικές εταιρείες, που δραστηριοποιούνται στην πόλη. Το Γιέβικ είναι επίσης λιμάνι για το πρώην πλοίο της γραμμής Skiblander, που πλέον είναι τουριστικό πλοίο.
Τοπική εφημερίδα είναι η Oppland Arbeiterblad, πρώην εφημερίδα του Εργατικού κόμματος. Αλλες εφημερίδες είναι οι Oplarndingen και Velgeren (Εργατικές Δημοκρατικές/Φιλελεύθερες), η Samhold (Φιλελεύθερη, αργότερα Αγροτική) και η Ny Dag (Κομμουνιστική).
Το Γιέβικ έχει δύο καλά ξενοδοχεία, το Grand hotel και το Strand hotel.
Εγιναν τρεις σημαντικές συναυλίες στην ιστορία του Γιέβικ, με πρωταγονιστές τους Toto, Ρόμπι Γουίλιαμς και Μπράιαν Άνταμς (Ιούνιος 2011).
Εκκλησία του Γιέβικ
Η ξύλινη Εκκλησία του Γιέβικ σχεδιάστηκε από τον αρχιτέκτονα Jacob Wilhelm Nordman και χτίστηκε το 1881-1882. Τόσο τα εκκλησιαστικά κτίρισ όσο και τα φωτιστικά είναι σχεδισσμένα με νεογοτθική αρχιτεκτονική. Το εξωτερικό του ναού έχει αντίθετα χρώματα στις επιφάνειες των τοίχων και στα φέροντα στοιχεία. Η αγία τράπεζα έχει ζωγραφιστεί από την Αστρα Νέρεγκαρντ. Το προαύλιο της εκκλησίας έχει ένα μνημείο αφιερωμένο στη μνήμη του Λουθηρανού ιεραπόστολου Πάουλ Ολαφ Μπόντινγκ. Η εκκλησία ανακαινίστηκε το 1927, το 1960, το 2004-05 και το 2009.
Εξωτερικοί σύνδεσμοι
Κατηγορία:Πόλεις της Νορβηγίας
1483 Χάκοϊλα
Ο Χάκοϊλα (Hakoila) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,764. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού αστρονόμου Κόστι Γιόχανες Χάκοϊλα (Kosti Johannes Hakoila), βοηθού του Βάισαλα.
Φυσικά χαρακτηριστικά
Ο φασματικός τύπος του Χάκοϊλα είναι Sq (λιθώδης). Ο Χάκοϊλα περιστρέφεται γύρω από τον εαυτό του πιθανώς μία φορά κάθε 12 περίπου ώρες.
Εξωτερικοί σύνδεσμοι
Χακοιλα
Νταμπενουά
Το Νταμπενουά (γαλλικά: Dambenois) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κρατικός Αερολιμένας Αράξου
Ο Κρατικός Αερολιμένας Αράξου (συντομογραφίες: IATA: GPA, ICAO: LGRX, ΥΠΑ: ΚΑΑΞ) εξυπηρετεί όλο το Νομό Αχαΐας και βρίσκεται κοντά στον Άραξο, στα δυτικά του νομού, στον καλλικρατικό Δήμο Δυτικής Αχαϊας σε απόσταση 45 χιλιομέτρων από την Πάτρα. Είναι κυρίως στρατιωτικό αεροδρόμιο και φιλοξενείται στις εγκαταστάσεις της 116 Πτέρυγας Μάχης. Ωστόσο, εξυπηρετεί και αρκετές πτήσεις της πολιτικής αεροπορίας από και προς ευρωπαϊκούς προορισμούς, ιδίως τους καλοκαιρινούς μήνες. Δέχεται κυρίως ναυλωμένες πτήσεις (charter), ενώ για άλλες πτήσεις απαιτείται άδεια.
Ιστορικά στοιχεία
Το αεροδρόμιο άρχισε να κατασκευάζεται το 1940, αλλά λόγω του Β΄ Παγκοσμίου Πολέμου δεν πρόλαβε να ολοκληρωθεί. Οι Γερμανοί συνέχισαν τα έργα και τελικά η κατασκευή του ολοκληρώθηκε το 1941. Για ένα μικρό διάστημα, έως το 1946, την διοίκησή του είχε αναλάβει η Βρετανική Βασιλική Αεροπορία (RAF).
Το πολιτικό αεροδρόμιο ξεκίνησε την λειτουργία του στις 30 Απριλίου 1984. Το 2004 το δάπεδο στάθμευσης αεροσκαφών επεκτάθηκε, ενώ το 2007 παραδόθηκε σε χρήση ο νέος αεροσταθμός.
Αεροπορική βάση Αράξου
Το αεροδρόμιο του Αράξου ξεκίνησε τη λειτουργία του ως στρατιωτικό το 1936, αλλά η κατασκευή του διαδρόμου δεν ολοκληρώθηκε πριν το 1941, παρά μόνο όταν στον χώρο εγκαταστάθηκε το πρώτο Ραντάρ στην Ελλάδα.
Το αεροδρόμιο από τον Μάιο του 1969 αποτελεί βάση της 116 Πτέρυγας Μάχης της Πολεμικής Αεροπορίας και από τον Απρίλιο 1962 και της 116 Σμηναρχίας Μάχης. Σήμερα περιλαμβανει την 336 Μοίρα Βομβαρδιστικών και την 335 Μοίρα.
Υποδομές
Το αεροδρόμιο βρίσκεται σε υψόμετρο 14 μέτρα από τη στάθμη της θάλασσας. Διαθέτει έναν διάδρομο μήκους 3.352 μέτρων, με επιφάνεια από σκυρόδεμα. Η διεύθυνση του διαδρόμου είναι 18/36. Ο διάδρομος διαθέτει φωτισμό και ραδιοβοηθήματα τύπου TACAN και VOR-DME.
Συγκοινωνία
Ο αερολιμένας Αράξου βρίσκεται 45 χιλιόμετρα δυτικά της Πάτρας και 60 χιλιόμετρα βόρεια του Πύργου. Υπάρχουν δρομολόγια λεωφορείων από τη Πάτρα προς τον Άραξο. Έχει μελετηθεί μελλοντική σύνδεση με τον προαστιακό σιδηρόδρομο της Πάτρας.
Εξωτερικοί σύνδεσμοι
Άραξος Άραξος Κατηγορία:Δήμος Λαρισσού Κατηγορία:Δήμος Δυτικής Αχαΐας Κατηγορία:Μεταφορές στη Δυτική Ελλάδα
Αλωνίσταινα Αρκαδίας
Η Αλωνίσταινα είναι ορεινό χωριό του Δήμου Τρίπολης στην Αρκαδία της Πελοποννήσου. Σύμφωνα με τα επίσημα στοιχεία της Απογραφής του 2011, ο πληθυσμός της ανέρχεται στους 124 κατοίκους. Από το 1998 έχει χαρακτηριστεί παραδοσιακός οικισμός.
Γενικά και ιστορικά στοιχεία
Είναι χτισμένη σε υψόμετρο 1.220 μέτρων στις πλαγιές του Μαινάλου, στη δυτική πλευρά της κορυφής της Οστρακίνας και αποτελεί έναν από τους πιο ορεινούς οικισμούς της Πελοποννήσου. Απέχει 25 χιλιόμετρα από την Τρίπολη. και βρίσκεται σε κοιλάδα ανάμεσα στη Βυτίνα και την Πιάνα.
Στα πρώτα χρόνια ύπαρξης του σύγχρονου Ελληνικού κράτους, η Αλωνίσταινα γνώρισε σημαντική πληθυσμιακή αύξηση, ξεπερνώντας τους 2000 κατοίκους κατά τη δεκαετία του 1850, ωστόσο στη συνέχεια ο πληθυσμός της μειώθηκε σημαντικά, εξαιτίας της εσωτερικής μετανάστευσης προς τη Μεσσηνία και της αντίστοιχης εξωτερικής προς τις ΗΠΑ.
Προσωπικότητες
Στην Αλωνίσταινα γεννήθηκε η μητέρα του Θεόδωρου Κολοκοτρώνη, Ζαμπία Κωτσάκη, ενώ και ο ίδιος έζησε εκεί ορισμένα χρόνια της παιδικής του ηλικίας. Στον οικισμό γεννήθηκε και ο πολιτικός Θεόδωρος Τουρκοβασίλης, Επιπλέον, η Αλωνίσταινα αποτελεί τόπο καταγωγής, του αντιστράτηγου και πολιτικού Γεωργίου Κοσμά, καθώς και του ιατρού και πολιτικού Παρασκευά Αυγερινού.
Διοικητικές μεταβολές
μικρογραφία|Δημοτική Ενότητα Φαλάνθου μικρογραφία|Δήμος Τρίπολης
Εξωτερικοί σύνδεσμοι
Κατηγορία:Χωριά του νομού Αρκαδίας Κατηγορία:Δήμος Φαλάνθου Κατηγορία:Δήμος Τρίπολης Κατηγορία:Χωριά του Μαινάλου Κατηγορία:Παραδοσιακοί οικισμοί Αρκαδίας
300 (κόμικς)
Το 300 εκδόθηκε αρχικά ως μια σειρά πέντε τευχών από την Dark Horse Comics. Το πρώτο από αυτά εκδόθηκε το Μάιο του 1998. Τα τεύχη είχαν τα ονόματα Τρόμος, Καθήκον, Δόξα, Μάχη και Νίκη. Η σειρά κέρδισε τρία βραβεία Eisner το 1999. Το έργο επανεκδόθηκε σε ένα τόμο με σκληρό εξώφυλλο το 1999. Στην Ελλάδα ο τόμος κυκλοφορεί από την Μαμούθ COMIX.
Η ταινία 300 που κυκλοφόρησε στις αίθουσες τον Μάρτιο του 2007 είναι μεταφορά του κόμικς αυτού στον κινηματογράφο, όπως και το Sin City, έργο επίσης του Φρανκ Μίλλερ.
Εξωτερικοί σύνδεσμοι
Κατηγορία:Αμερικανικά κόμικς Κατηγορία:Αρχαία Ελλάδα στη μυθοπλασία
Περδίκκας Β΄ της Μακεδονίας
Ο Περδίκκας Β΄  ήταν βασιλιάς της Μακεδονίας από το 448 έως το 413 π.Χ. Διαδέχθηκε τον πατέρα του Αλέξανδρο Α΄ και ήταν αδελφός του Αλκέτα Β´, του Φιλίππου, του Αμύντα και της Στρατονίκης.
Δυναστική διαμάχη
Μετά τον θάνατο του Αλέξανδρου, το Μακεδονικό κράτος άρχισε να αποσυντίθεται. Τα διάφορα μακεδονικά φύλα αυτονομήθηκαν σχεδόν πλήρως και υπήρχε μόνο μια χαλαρή συμμαχία γύρω από τον βασιλιά. Το 434, ο αδελφός του Περδίκκα Β΄, Φίλιππος, διεκδίκησε τον θρόνο και ζήτησε τη συνδρομή των Αθηναίων και του βασιλιά των Ελιμών, Δέρδα, για να πετύχει τον σκοπό του. Ο Περδίκκας αντέδρασε προκαλώντας εξεγέρσεις σε μερικές υποτελείς πόλεις των Αθηνών, όπως η Ποτίδαια. Η Αθήνα αμέσως έστειλε 1000 οπλίτες και 30 πλοία και κατέλαβαν τη Θέρμη. Προχώρησαν και στην πολιορκία της Πύδνας, όπου βρήκαν ενισχύσεις από άλλους 2000 οπλίτες και 40 πλοία. Οι Αθηναίοι έλυσαν την πολιορκία όταν πληροφορήθηκαν την άφιξη 1600 Κορίνθιων οπλιτών και 400 ψιλών με σκοπό να ενισχύσουν τους εξεγερμένους της Ποτίδαιας. Οι Αθηναίοι, προκειμένου να αντιμετωπίσουν τον νέο κίνδυνο, τάχθηκαν με τον Περδίκκα Β΄ και ξεκίνησαν για την Ποτίδαια. Ο Περδίκκας Β΄ στη συνέχεια, αφού είχε αφαιρέσει το κυριότερο στήριγμα του Φίλιππου, βοήθησε τους Αθηναίους στη νίκη και καταστολή της εξέγερσης. Το 432 π.Χ., στις αρχές του Πελοποννησιακού Πολέμου, πείθει τους κατοίκους πόλεων της Χαλκιδικής να αποστατήσουν από τη Δηλιακή Συμμαχία και να καταφύγουν στην Όλυνθο.
Συμμαχία με Σπάρτη
thumb|Το Μακεδονικό βασίλειο την εποχή του Αμύντα Β' Ο Περδίκκας Β΄ δεν παρέμεινε πιστός για πολύ στη συμμαχία με τους Αθηναίους και το 429 π.Χ. έστειλε 1000 άνδρες για να βοηθήσει τους Σπαρτιάτες σε μια επίθεση των τελευταίων κατά της Ακαρνανίας, αλλά έφτασε πολύ αργά για να φανεί χρήσιμος. Σε απάντηση, ο Σιτάλκης, βασιλιάς της Θράκης και σύμμαχος των Αθηναίων, εισέβαλε στη Μακεδονία με την υπόσχεση βοήθειας από τους Αθηναίους. Η υπόσχεση βοήθειας από τους Αθηναίους δεν πραγματοποιήθηκε και ο Περδίκκας Β΄, με διπλωματία, έσωσε το βασίλειό του από τον κίνδυνο (έταξε την αδελφή του Στρατονίκη για σύζυγο στον Σεύθη, ανιψιό του Σιτάλκη και ο τελευταίος αποσύρθηκε).
Νύβριτος Ηρακλείου
Η Νύβριτος (παλαιότερη γραφή: Νίβριτος) είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης.
Περδίκκας Β΄ της Μακεδονίας
Συμμαχία με Σπάρτη
Το 424 π.Χ. βοήθησε τον Σπαρτιάτη Βρασίδα να καταλάβει την Αμφίπολη, μια από τις σπουδαιότερες αποικίες των Αθηναίων, λόγω της ξυλείας που προμήθευε τον Αθηναϊκό στόλο. Αυτό ήταν βαρύ πλήγμα για τους Αθηναίους, οι οποίοι για χρόνια θα εξαρτώνταν από τη Μακεδονική ξυλεία, μεγάλο διαπραγματευτικό όπλο στα χέρια του Μακεδόνα βασιλιά.
Νύβριτος Ηρακλείου
Γεωγραφικά στοιχεία
Η Νύβριτος είναι κτισμένη στους νότιους πρόποδες του όρους Αμπελάκια (ύψος 1.445 μέτρων). Απέχει 38 χιλιόμετρα από το κέντρο του Ηρακλείου και 19 χιλιόμετρα από τις Μοίρες. Παλαιότερα ανήκε στον δήμο Ρούβα της Επαρχίας Καινουργίου. Η κύρια ασχολία των κατοίκων είναι η ελαιοκομία, η κτηνοτροφία και η συλλογή του αρωματικού φυτού φασκομηλιά (ελελίσφακος ο φαρμακευτικός, Salvia officinalis). Υδρεύεται από πηγή κοντά στο χωριό. Μέσα στο χωριό στην Πίσω Βρύση υπάρχει πελώριος πλάτανος.
Ιστορικά στοιχεία
Το όνομα του χωριού είναι προελληνικό και η σωστότερη γραφή είναι Νίβριτος Το 1583 αναφέρεται ως Ivrito με 210 κατ. και στον Basilicata αναφέρεται Gnivirto
Περδίκκας Β΄ της Μακεδονίας
Συμμαχία με Σπάρτη
Για να ανταμείψουν τους Μακεδόνες, οι Σπαρτιάτες βοήθησαν τον Περδίκκα Β΄ να διασφαλίσει τα σύνορά του, ηγούμενοι μίας επίθεσης κατά του βασιλιά Αρραβαίου των Λυγκηστών, με την υπόσχεση βοήθειας και από τους Ιλλυριούς. Οι Ιλλυριοί όμως άλλαξαν στρατόπεδο και επιτέθηκαν στον Περδίκκα Β΄ και τους Σπαρτιάτες. Οι ελλιπώς εκπαιδευμένοι Μακεδόνες τράπηκαν σε φυγή και κατ' ανάγκη οι Σπαρτιάτες υποχώρησαν, μάλιστα από την αγανάκτησή τους επιτέθηκαν στις αποσκευές των Μακεδόνων. Το τελευταίο περιστατικό ψύχρανε τις σχέσεις Μακεδόνων και Πελοποννησίων και έκαναν τον Περδίκκα Β΄ να προσεγγίσει ξανά την Αθήνα και τελικά να συμμαχήσει ξανά μαζί της το 423/2 π.Χ.
Νύβριτος Ηρακλείου
Διοικητικά στοιχεία
Ως οικισμός αναφέρεται επίσημα το 1925 στο ΦΕΚ 27Α - 31/01/1925, γραμμένος ως Νίβρητος, να προσαρτάται στην τότε κοινότητα Γέργερης. Το 1927 με το ΦΕΚ 38Α - 11/03/1927 αποσπάσθηκε από την κοινότητα Γέργερης και ορίστηκε έδρα της ομώνυμης νεοϊδρυθείσας κοινότητας ενώ το 1940 το όνομά του διορθώθηκε σε Νύβριτος. Σύμφωνα με το σχέδιο Καλλικράτης και την τροποποίησή του Κλεισθένης Ι μαζί με τον οικισμό Δρόσοι αποτελούν την κοινότητα Νυβρίτου που υπάγεται στη δημοτική ενότητα Ρούβα του Δήμου Γόρτυνας και σύμφωνα την απογραφή του 2011 έχει πληθυσμό 202 κατοίκους.
Δείτε Κοινότητα Νυβρίτου
Παραπομπές
Νυβριτος Νυβριτος Κατηγορία:Δήμος Γόρτυνας
Περδίκκας Β΄ της Μακεδονίας
Συμμαχία με Σπάρτη
Πέθανε το 413 π.Χ. και τον διαδέχτηκε ο γιος του Αρχέλαος Α΄.
Εξωτερικοί σύνδεσμοι
Κατηγορία:Δυναστεία των Αργεαδών
Ιωάννης Θεοφανόπουλος
Ο '''Ιωάννης Π. Θεοφανόπουλος''' (Χαλανδρίτσα Αχαΐας, 1876 – Αράχωβα, 12 Ιανουαρίου 1945) ήταν καθηγητής και πρύτανις του Εθνικού Μετσόβιου Πολυτεχνείου, ο οποίος εκτελέστηκε κατά τη διάρκεια των Δεκεμβριανών.
Ακαδημαϊκή Σταδιοδρομία
Γεννήθηκε στην Χαλανδρίτσα Αχαΐας το 1876, γιος δασκάλου. Απέκτησε πτυχίο Μηχανολόγου Μηχανικού από το ΕΜΠ το 1899 και στη συνέχεια μετέβη στη Γερμανία, όπου μετεκπαιδεύτηκε στο Βερολίνο και εργάστηκε ως μηχανικός Γερμανικών εργοστασίων. Το 1907 εξελέγη καθηγητής στην έδρα των «Στοιχείων Μηχανών και Λεβήτων». Διετέλεσε πρώτος πρόεδρος της Ένωσης Μηχανικών του Πολυτεχνείου (1908), η οποία στόχευε στην εξεύρεση εργασίας στους αποφοίτους του ΕΜΠ, διευθυντής έλξεως και υλικού εταιρίας σιδηροδρόμων Πελοποννήσου, σύμβουλος Διοικούσης Επιτροπής Τ.Ε.Ε, θεραπευτηρίου «Ευαγγελισμός», μέλος Δ.Σ. Σιβιτανιδείου Σχολής κ.ά. Με άλλους μηχανικούς, συνέβαλε στην ίδρυση του Υπουργείου Συγκοινωνίας (1914). Το 1932 ανέλαβε διευθυντής του μηχανουργικού εργοστασίου-εργαστηρίου της Σχολής, προώθησε την κατασκευή του πρώτου τετράχρονου κινητήρα Diesel στη Σχολή, ισχύος 5 ίππων, και πρωτοστάτησε στην επέκταση του Μηχανουργείου στην οδό Τοσίτσα. Βασικό του έργο θεωρούνται τα «Στοιχεία Μηχανών και Εμβολοφόρων Αντλιών».
Τελευταία χρόνια
Το 1939-1941 διετέλεσε αντιπρύτανις του ΕΜΠ, το 1941-1943 πρύτανις και το 1943 έως το θάνατό του προπρύτανις. Στη διάρκεια της πρυτανείας του συνυπέγραψε επιστολή με τον Αρχιεπίσκοπο Δαμασκηνό και άλλους διανοούμενους (23.3.1943) προς τον Πρωθυπουργό Κ. Λογοθετόπουλο, ζητώντας την προστασία των Ελλήνων Εβραίων. Άλλη διασωζόμενη επιστολή του σχετίζεται με το επισιτιστικό πρόβλημα των φοιτητών (6.11.1942).
Τον Δεκέμβριο του 1944 απήχθη από την οικία του επί της οδού Φερρών από ΕΛΑΣιτες που τον οδήγησαν με τα πόδια ξυπόλυτο να διασχίσει τη χαράδρα της Κάζας στον Κιθαιρώνα μέσα στα χιόνια, με προορισμό τη Λειβαδιά, όπου πέρασε λαϊκό δικαστήριο από τον λόχο «Λόρδος Βύρων» υπό τον Γρηγόρη Φαράκο και δύο εξέχουσες προσωπικότητες της εποχής. Τον ιατρό Πέτρο Κόκκαλη και τον φοιτητή τότε και μετέπειτα διάσημο σκηνοθέτη, Νίκο Κούνδουρο. Την καταδικαστική απόφαση ακολούθησε νέα πεζοπορία στην Αράχωβα,όπου μετά από παραμονή ημερών, την 12 Ιανουαρίου 1945 αφού τον απογύμνωσαν τον εκτέλεσαν δια τυφεκισμού έξω από το ξωκλήσι του Αγίου Τρύφωνα, μαζί με άλλες προσωπικότητες(Σπύρος Τρικούπης, Στ. Κορυζής, Γ. Κερασιώτης κ.ά.). Άλλοι δύο καθηγητές του ΕΜΠ δολοφονήθηκαν την ίδια περίοδο (Γ. Σαρρόπουλος, Σ. Κορώνης). Παιδιά του Ι. Θεοφανόπουλου ήταν ο Νικόλαος Θεοφανόπουλος, μετέπειτα καθηγητής ΕΜΠ και η Ειρήνη Θεοφανοπούλου, σύζυγος του Κωνσταντίνου Ρόκα, ενώ αδερφός του ο Κλεάνθης Θεοφανόπουλος, μετέπειτα Πρόεδρος ΔΣΑ (1945-6) και Υπουργός Δικαιοσύνης (1954-5).
Πηγές
Θεοφανόπουλος Ιωάννης Θεοφανόπουλος Ιωάννης Θεοφανόπουλος Ιωάννης Κατηγορία:Εκτελεσθέντες
Γεώργιος Βελλίνης
Ο Γεώργιος Βελλίνης υπήρξε κληρικός και αγωνιστής του 1821 με καταγωγή από το Ναύπλιο. Συμμετείχε αρχικά στην επανάσταση της Μολδοβλαχίας του Αλέξανδρου Υψηλάντη, και μετά την εκεί αποτυχία της εξέγερσης επέστρεψε στην Ελλάδα και αργότερα συμμετείχε στην πολιορκία του Ναυπλίου. Ήταν γνωστός για την έντονη επαναστατική δραστηριότητα που ανέπτυξε, ενώ υπήρξε και δημογέροντας της περιοχής. Γιος του ήταν ο εκδότης Σπυρίδων Βελλίνης.
Πηγές
Κατηγορία:Κληρικοί αγωνιστές του 1821
Κόμβος (αποσαφήνιση)
Η λέξη Κόμβος μπορεί να αναφέρεται:
Τρίκλινο Αιτωλοακαρνανίας
thumb|Άποψη του χωριού. (περ. 1938) Το Τρίκλινον ή Τρίκλινο πρώην δημοτικό διαμέρισμα του Δήμου Ινάχου και από 1-1-2011 του διευρυμένου Δήμου Αμφιλοχίας. Βρίσκεται στο βορειοανατολικό άκρο της Επαρχίας Βάλτου του Νομού Αιτωλίας και Ακαρνανίας.
Ο σημερινός πληθυσμός του Διαμερίσματος, σύμφωνα με την απογραφή του 2001, ανέρχεται σε 314 κατοίκους και βαίνει συνεχώς μειούμενος. Κύρια αιτία είναι οι συνθήκες που διαμορφώθηκαν μετά την απώλεια εκατοντάδων στρεμμάτων καλλιεργήσιμης γης στον Κάτω Τρίκλινο, μετά την κατασκευή του φράγματος των Κρεμαστών και τη γενικότερη εξέλιξη της οικονομίας στην περιοχή και της οικονομικής πολιτικής της χώρας μετά την μεταπολίτευση.
Το Τρίκλινο συνδέεται οδικά τόσο με την Ευρυτανία (μέσω της γέφυρας Τατάρνας, στην τεχνητή λίμνη των Κρεμαστών Αχελώου) όσο και με το Αγρίνιο και την Αμφιλοχία.
Από το Τρίκλινο κατάγονταν επίσης ο ηγούμενος του ιστορικού μοναστηριού της Τατάρνας Στέφανος Παπαδημητρίου [βιβλ.3] και ο αγωνιστής της εθνικής αντίστασης γιατρός Χαρίλαος Ι.Παπαϊωάννου με τους αδελφούς του Αλέξανδρο (έφεδρο αξιωματικό) και Χριστόφορο (εκπαιδευτικό) [βιβλιογραφία: 4,5,6]
Ο Χαρίλαος Ι.Παπαϊωάννου, ιατρός, γεννήθηκε το 1896 στο Τρίκλινο και ήταν δευτερότοκος γιος του παπα- Ιωάννη Γκρέκα από όπου προήλθε και το μετέπειτα επώνυμο Παπαϊωάννου. Ως γιατρός διακρίθηκε για την ανιδιοτέλειά του για τις ιατρικές υπηρεσίες που πρόσφερε κάτω από αντίξοες συνθήκες (έλειψη συγκοινωνιών, συνθήκες φτώχειας, Γερμανική κατοχή και εμφύλιος πόλεμος) που επικρατούσαν στα ορεινά χωριά του Βάλτου και της όμορης περιοχής της Ευρυτανίας. ΄Εχασε τη ζωή του το 1943 κάτω από αδιευκρίνηστες συνθήκες, πιθανώς από δηλητηρίαση αντιπάλων, που εποφθαλμιούσαν τη θέση του στην αντιστασιακή οργάνωση ΕΔΕΣ. Από το Τρίκλινο κατάγεται και ο διακεκριμένος καρδιολόγος Χαρίλαος Αλεξάνδρου Παπαϊωάννου, που υπηρετεί στο Νοσοκομείο ΝΜΤΣ με ειδίκευση στη στεφανιογραφία.
Βιβλιογραφία
Κατηγορία:Δήμος Αμφιλοχίας Κατηγορία:Χωριά του νομού Αιτωλοακαρνανίας
Βερόνικα (τηλενουβέλα)
Η Βερόνικα (Ισπανικά: La mentira, Μετάφραση: Το ψέμα) είναι τηλενουβέλα μεξικάνικης παραγωγής του 1998. Βασίζεται σε μια πρωτότυπη ιστορία της Καριδάδ Μπράβο Άνταμς.
Πρωταγωνιστούν Κέιτ ντελ Καστίγιο, Γκάι Έκερ, Κάρλα Άλβαρες, Έρικ ντελ Καστίγιο και Ρόσα Μαρία Μπιανκί.
Πλοκή
Ο Διμίτριο Ασούνσολο φτάνει σε ένα μικρό απομακρυσμένο χωριό έξω από το Μεξικό, όπου ο αγαπημένος ετεροθαλής αδελφός του, Ρικάρδο Πλάτας, έχει φυτείες τεκίλας, μόνος του θα ανακαλύψει ότι ο αδερφός του έχει μόλις αυτοκτονήσει, αφού προδόθηκε από μια εγωίστρια και άπληστη γυναίκα.
Σιγά-σιγά, και χάρη στους κατοίκους του χωριού, που στην αρχή είναι εχθρικοί απέναντί του, αλλά στη συνέχεια γίνονται φίλοι του, ο Διμίτριο βάζει μαζί τα κομμάτια του πάζλ που οδηγούν στην τραγωδία. Τα στοιχεία τον φέρουν στην Πόλη του Μεξικού, στη βίλα μιας πλούσιας οικογένειας, των Φερνάντες-Νεγρέτε, οι οποίοι είναι οι ιδιοκτήτες της Τράπεζας FERNE Bank μίας από τις σημαντικότερες τράπεζες στο Μεξικό, όπου ο Ρικάρδο είχε περάσει κάποιο χρονικό διάστημα στο παρελθόν ως ένας αξιόπιστος υπάλληλος.
Σύμφωνα με τις πληροφορίες που έχει, σε εκείνο το σπίτι ζει η γυναίκα που είναι η αιτία της αυτοκτονίας του Ρικάρδο. Ο Διμίτριο συναντά δύο νεαρές γυναίκες εκεί, είναι οι δύο ανιψιές της οικογένειας: την αθώα και ευαίσθητη Βιρχίνια Φερνάντες-Νεγρέτε και την δυναμική και με αυτοπεποίθηση Βερόνικα Φερνάντες-Νεγρέτε.
Δεν είναι σίγουρος ποιος από αυτούς είναι ο ένοχος, ο Δημήτριο παγιδεύεται σε μια σειρά από περιστατικά και πονηρά κουτσομπολιά και καταλήγει πιστεύοντας στο τέλος ότι η γυναίκα που ψάχνει είναι η Βερόνικα. Μόλις επιβεβαιωθεί, βάζει σε εφαρμογή το σχέδιό του για την εκδίκηση. Φλερτάρει με τη Βερόνικα, την σαγηνεύει και την κάνει να τον ερωτευτεί και να τον παντρευτεί.
Μετά το γάμο, την παίρνει και τη φέρνει στο μικρό απομακρυσμένο χωριό, όπου ο Ρικάρδο πέθανε, και αποφασίζει να της κάνει τη ζωή κόλαση και να πάρει εκδίκηση για το θάνατο του αδελφού του. Λίγο-λίγο διαπιστώνει ότι ο ίδιος, και η Βερόνικα, είναι θύματα κάποιου του οποίου το πρόσωπο κρύβει μια δαιμονική ψυχή και πως είναι ο πραγματικός υπεύθυνος για την αυτοκτονία του Ρικάρδο.
Όταν αυτός το ανακαλύπτει, φαίνεται ότι όλα έχουν χαθεί με την Βερόνικα και τον εγκαταλείπει γιατί δεν την εμπιστεύεται, έτσι προσπαθεί να ξανακερδίσει την αγάπη της. Στο τέλος, η αγάπη κερδίζει, αλλά όχι χωρίς κόστος.
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Νταμαρτέν-λε-Ταμπλιέ
Το Νταμαρτέν-λε-Ταμπλιέ (γαλλικά: Dammartin-les-Templiers) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ησαΐας Μιχαλόπουλος
Ο ιερέας Ησαΐας Μιχαλόπουλος ήταν κληρικός και αγωνιστής του 1821.
Η καταγωγή του ήταν από τα Μαγούλιανα και μαθήτευσε στην σχολή της Βυτίνας. Πριν την επανάσταση δίδασκε τα Ελληνικά γράμματα στον Άγιο Πέτρο, στην Ζάτουνα, στην Κυπαρισσία και σε άλλα διάφορα μέρη. Μετά την επανάσταση χειροτονήθηκε ιερέας και συνέχισε την διδασκαλία. Χρημάτισε και δημογέροντας. Κατά την εισβολή του Ιμβραήμ ωφέλησε πολύ τον τόπο, επειδή πήγαινε στις σπηλιές και στα βουνά και παρακινούσε τους κατοίκους.
Αναφορές
Κατηγορία:Κληρικοί αγωνιστές του 1821
BBC Arabic
Ιστορικό
Τα πρώτα χρόνια το πρόγραμμα του σταθμού ήταν μόλις 65 λεπτά. Το 1940 το πρόγραμμα έγινε 1 ώρα και 25 λεπτά, ενώ μέχρι το 1942 ο σταθμός έκπεμπε δύο ώρες καθημερινά. Όταν τελείωσε ο Δεύτερος Παγκόσμιος Πόλεμος το πρόγραμμα έγινε 3ωρο.
Πλέον, το πρόγραμμα του σταθμού εκπέμπει 24 ώρες το 24ωρο, 7 ημέρες την εβδομάδα.
Εξωτερικοί σύνδεσμοι
Κατηγορία:Ραδιοφωνικοί σταθμοί στην αραβική γλώσσα Κατηγορία:British Broadcasting Corporation Κατηγορία:BBC World Service
1484 Ποστρέμα
Η Ποστρέμα (Postrema) είναι ένας από τους πλέον σκουρόχρωμους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,947. Ανακαλύφθηκε το 1938 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας.
Φυσικά χαρακτηριστικά
Η μέση διάμετρος της Ποστρέμα εκτιμάται σε 43,18 χιλιόμετρα. Ο φασματικός τύπος της είναι B, ενώ το άλβεδό της είναι 0,0137 (η επιφάνειά της είναι πιο μαύρη από ένα κομμάτι κάρβουνο). Η Ποστρέμα περιστρέφεται γύρω από τον εαυτό της μία φορά κάθε 12 ώρες 11 λεπτά και 32 δευτερόλεπτα.
Ελβετικές ομοσπονδιακές εκλογές (2019)
Ομοσπονδιακές εκλογές διεξήχθησαν στην Ελβετία στις 20 Οκτωβρίου 2019 για την εκλογή των μελών και στα δύο σώματα της Ομοσπονδιακής Συνέλευσης. Δύο οικολογικά κόμματα, το Κόμμα των Πρασίνων της Ελβετίας και το Οικολογικό Κόμμα Φιλελευθέρων της Ελβετίας, πέτυχαν εκλογικά κέρδη, λαμβάνοντας 13,2% και 7,8% των ψήφων αντίστοιχα. Όπως έγινε στις προηγούμενες εκλογές, το Ελβετικό Λαϊκό Κόμμα έλαβε τις περισσότερες ψήφους.
Εκλογικό σύστημα
Τα 200 μέλη του Εθνικού Συμβουλίου εξελέγησαν με πλειοψηφία σε 5 μονοεδρικές περιφέρειες και αναλογικά σε 21 πολυεδρικές περιφέρειες, με τις 26 εκλογικές περιφέρειες να βασίζονται στα 26 καντόνια της χώρας. Οι εκλογές έγιναν με τη χρήση ανοικτής λίστας όπου οι ψηφοφόροι μπορούν να βάλουν σταυρό σε κομματικές λίστες και να μοιράσουν την ψήφο τους μεταξύ των κομμάτων ή να φτιάξουν τη δική τους λίστα σε ένα λευκό ψηφοδέλτιο. Η κατανομή των εδρών γίνεται με το σύστημα Χάγκενμπαχ-Μπίσοφ.
Τα 46 μέλη του Συμβουλίου των Κρατών εξελέγησαν σε 20 διεδρικές περιφέρειες (που συμβολίζουν τα 20 πλήρη καντόνια) και 6 μονοεδρικές περιφέρειες (που συμβολίζουν τα 6 ημικαντόνια). Στα καντόνια Ζουρά και Νεσατέλ οι εκλογές διεξήχθησαν με αναλογική, ενώ στα υπόλοιπα 24 χρησιμοποιήθηκε το πλειοψηφικό σύστημα.
Ημερομηνία
Οι εκλογές για το Εθνικό Συμβούλιο διενεργήθηκαν πανεθνικά στις 20 Οκτωβρίου 2019.
Τα καντόνια οργάνωσαν τις εκλογές τους ατομικά για το Συμβούλιο των Κρατών, οι οποίες όλες διεξήχθησαν στις 20 Οκτωβρίου 2019 με μία εξαίρεση. Οι εκλογές έγιναν στο καντόνι Άπεντσελ Ινερχόντεν στις 28 Απριλίου.
Αποτελέσματα
Τα δύο πράσινα κόμματα ενισχύθηκαν και ήταν ουσιαστικά οι νικητές των εκλογών, ενώ όλα τα άλλα κόμματα υπέστησαν μείωση στα ποσοστά τους.
Παραπομπές
2019 Ελβετ
Νταμπιέρ-λε-Μπουά
Το Νταμπιέρ-λε-Μπουά (γαλλικά: Dampierre-les-Bois) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Γιώργης Μασσαβέτας
Ο Γιώργης Μασσαβέτας (Πειραιάς 1944 - Αθήνα, 18 Νοεμβρίου 2022) ήταν Έλληνας δημοσιογράφος και λογοτέχνης.
Βιογραφία
Στη λογοτεχνία εμφανίστηκε το 1975, με την ποιητική συλλογή Φιλήσυχοι Πολίτες και δέκα χρόνια αργότερα με την Κατάθεση Ψυχής. Έχει εκδώσει επίσης ένα παιδικό βιβλίο με τον τίτλο Των Οσπρίων n Γιορτή, καθώς και τη συλλογή διηγημάτων Γυναικείες Ιστορίες.
Έχει τιμηθεί για τη στήλη ''Καλημέρα κ. Πρόεδρε'' με το βραβείο του Ιδρύματος Μπότση, με τη δημόσια μάλιστα παραίνεση του Κωνσταντίνου Καραμανλή «όχι μόνο να τον διαβάζετε, αλλά να τον μελετάτε».
Υπήρξε υποψήφιος της Ενωμένης Αριστεράς το 1974 στη Φωκίδα και του ΠΑΣΟΚ το 1981 στην Β' Πειραιά. Το 1987 διεγράφη από την Κεντρική Επιτροπή του ΠΑΣΟΚ λόγω της κριτικής που ασκούσε από τη στήλη του «Καλημέρα κ. Πρόεδρε» στην Ελευθεροτυπία.
Απεβίωσε στις 18 Νοεμβρίου 2022, σε ηλικία 78 ετών.
Εξωτερικοί σύνδεσμοι
Κατηγορία:Έλληνες δημοσιογράφοι
Λιουνγκσίλε ΣΚ
Η Λιουνγκσίλε ΣΚ είναι σουηδική ποδοσφαιρική ομάδα από την πόλη Λιουνγκσίλε. Η ομάδα ιδρύθηκε το 1926 και αγωνίζεται στη Σούπερεταν. Είναι γνωστή για τους προβιβασμούς της την περίοδο μεταξύ 1990 και 1997. Το 1990 αγωνιζόταν στην "Division 5" και κατάφερε να προαχθεί στην "Division 4", "Division 3", "Division 2", "Division 1" και Σούπερεταν (Β΄ κατηγορία), μέχρι που έφτασε στην Άλσβενσκαν (Α΄ κατηγορία) το 1997.
Υποβιβάστηκε δύο φορές (1997 και 2000) και αγωνίστηκε μερικές περιόδους στην τέταρτη κατηγορία (Division 2 Västra Götaland) πριν επανέλθει στη Σούπερεταν το 2004. Το 2007 η ομάδα πέτυχε την επάνοδο στην Άλσβενσκαν.
Παραπομπές
Κατηγορία:Λιουνγκσίλε ΣΚ Κατηγορία:Ποδοσφαιρικές ομάδες Σουηδίας Κατηγορία:Ιδρύσεις ποδοσφαιρικών ομάδων το 1926
Νταμπιέρ-συρ-λε-Ντου
Παραπομπές
Κατηγορία:Κοινότητες του Ντου
Ντανζού
Παραπομπές
Κατηγορία:Κοινότητες του Ντου
Ντέγκερφορς ΙΦ
Η Ντέγκερφορς ΙΦ είναι σουηδική ποδοσφαιρική ομάδα από την πόλη Ντέγκερφορς. Η ομάδα ιδρύθηκε στις 13 Ιανουαρίου 1907. Αγωνίζεται στη Σούπερεταν. Αγωνίστηκε για πρώτη φορά στο Πρωτάθλημα ποδοσφαίρου Σουηδίας το 1939, χρησιμοποιώντας το νέο της στάδιο, το Stora Valla. Ρεκόρ χωρητικότητας του σταδίου είναι οι 21065 θεατές με αντίπαλο την ΙΦΚ Νόρσεπιγκ το 1963.
Εξωτερικοί σύνδεσμοι
Κατηγορία:Ποδοσφαιρικές ομάδες Σουηδίας Κατηγορία:Ντέγκερφορς ΙΦ Κατηγορία:Ιδρύσεις ποδοσφαιρικών ομάδων το 1907
Παπά Νίκας
Ο Γεώργιος Νίκας ή Παπανίκας όπως αναφέρεται στην ιστοριογραφία, υπήρξε κληρικός και οπλαρχηγός της Επανάστασης του 1821.
Γεννήθηκε στην Καστανιά της ορεινής Κορινθίας σε άγνωστη χρονολογία. Είχε μεγάλη περιουσία και κατά την έναρξη της Επανάστασης ήταν ιερέας και προεστός. Είχε μεγάλη επιρροή στον πληθυσμό της ορεινής Κορινθίας και ετέθη επικεφαλής ενόπλων τους οποίους συντηρούσε με δικά του έξοδα.
Μαζί με άλλους προεστούς εισήλθε την 30ή Μαρτίου 1821 στις Κεχριές όπου κηρύχθηκε επίσημα η Επανάσταση στην Κορινθία. Συμμετείχε στην πρώτη και τη δεύτερη πολιορκία του Ακροκορίνθου όπου επίσης εφοδίαζε τους πολιορκητές με δικά του έξοδα, στη μάχη κατά του Μαχμούτ Δράμαλη στα Δερβενάκια και κατά της αιγυπτιακής στρατιάς του Ιμπραήμ στην Καυκαριά Καλαβρύτων (27 Αυγ. 1827). Πολέμησε επίσης στην Ανατολική Στερεά περί το τέλος της Επανάστασης. Για την προσφορά του στον Αγώνα τιμήθηκε με το βαθμό του χιλιάρχου.
Πέθανε στη γενέτειρά του το 1834. Εκεί το 1960 στήθηκε ανδριάντας του με πρωτοβουλία του τότε Υπ. Δικαιοσύνης Κωνστ. Παπακωνσταντίνου. Αρκετές πληροφορίες για τη δράση του Παπανίκα υπάρχουν στα απομνημονεύματα του Φωτάκου.
Πηγές
Κατηγορία:Κληρικοί αγωνιστές του 1821
Καλλίνικος Καστόρχης
Ο αρχιερέας Καλλίνικος Καστόρχης ήταν κληρικός και αγωνιστής του 1821.
Βιογραφικά στοιχεία
Η καταγωγή του ήταν από τη Δημητσάνα. Είχε εγκατασταθεί στη Χίο και αλλού για σπουδές, από όπου επέστρεψε με την έναρξη της επανάστασης. Παρουσιάστηκε αμέσως στα Βέρβαινα και έβγαλε λόγο ενθουσιαστικό. Κατά τον αγώνα δίδασκε τα ελληνικά γράμματα και παρακινούσε τους συμπατριώτες του προς τον πόλεμο.
Μετά την άλωση της Τριπολιτσάς ίδρυσε σχολείο μέσα στην πόλη. Ωφέλησε πολύ την πατρίδα του, διότι έβγαλε πολλούς μαθητές, οι οποίοι και εκείνοι με την σειρά τους φάνηκαν χρήσιμοι στην πολιτική υπαλληλία.
Δραστηριοποιήθηκε πολύ καιρό ως ιεροκήρυκας, και αργότερα έγινε αρχιερέας στη Μητρόπολη Φθιώτιδος.
Κύπελλο Κύπρου ποδοσφαίρου ανδρών 1964-65
Το Κύπελλο Κύπρου 1964-65 ήταν η 23η έκδοση του Κυπέλλου Κύπρου. Νικήτρια ήταν η Ομόνοια για πρώτη φορά στην ιστορία της.
Σύστημα διεξαγωγής
Στο κύπελλο Κύπρου 1964-65 συμμετείχαν οι 11 ομάδες του πρωταθλήματος Α΄ κατηγορίας 1964-65 και ο πρωταθλητής του πρωταθλήματος Β΄ κατηγορίας 1964-65 (το κύπελλο διεξήχθη μετά τη λήξη των πρωταθληματών).
Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Η κυπελλούχος ομάδα εξασφάλισε συμμετοχή στο Κύπελλο Κυπελλούχων Ευρώπης ποδοσφαίρου 1965-66.
Τελικός
Στον τελικό προκρίθηκαν η Ομόνοια και ο Απόλλων. Ο τελικός διεξήχθη στις 4 Ιουλίου 1965 στο Παλιό Γ.Σ.Π. (το οποίο ήταν και έδρα της Ομόνοιας) στη Λευκωσία. Νικήτρια ήταν η Ομόνοια με σκορ 5-1.
Νικόλαος Γεωργαντάς
thumb|right|350px|Ο Γεωργαντάς στην ελληνική δισκοβολία στο [[Παναθηναϊκό Στάδιο στη μεσοολυμπιάδα του 1906.]] Ο '''Νικόλαος Π. Γεωργαντάς''' (12 Μαρτίου 1878 – 23 Νοεμβρίου 1958) ήταν Έλληνας αθλητής στίβου, ολυμπιονίκης στα αγωνίσματα της λιθοβολίας και της δισκοβολίας. Διακρινόταν και σε άλλα αγωνίσματα ρίψεων, όπως η σφαιροβολία, ο ακοντισμός και η ελληνική δισκοβολία, ενώ συμμετείχε και σε αγώνες διελκυστίνδας. Είχε εντυπωσιακό παράστημα με ύψος 1,85 μ. και βάρος 81 κ.
Πρώτα χρόνια και καριέρα ως αθλητής
Ο Γεωργαντάς γεννήθηκε στις 12 Μαρτίου 1878 στο Στενό Αρκαδίας, που ήταν πρωτεύουσα του Δήμου Κορυθίου. Αποφοίτησε από το Διδασκαλείο Τριπόλεως και εργάστηκε ως δάσκαλος στο Βόλο. Έλαβε για πρώτη φορά μέρος σε αγώνες στίβου το 1901 με τον Γ. Σ. Βόλου και πρώτευσε στη λιθοβολία, τη δισκοβολία και τη σφαιροβολία. Εν συνεχεία έγινε αθλητής του Πανελληνίου Γ.Σ. Το 1904 είχε καταρρίψει τα πανελλήνια ρεκόρ στη δισκοβολία, λιθοβολία και σφαιροβολία και προκρίθηκε να εκπροσωπήσει την Ελλάδα στους Ολυμπιακούς Αγώνες του Σεντ Λούις στην πολιτεία Μιζούρι των ΗΠΑ. Εκεί κατάφερε να πάρει το χάλκινο μετάλλιο στη δισκοβολία με 37,68 μ., που αποτελούσε ατομικό του ρεκόρ. Συμμετείχε σε άλλα δύο αγωνίσματα, στη σφαίρα όπου ακυρώθηκε και στη διελκυστίνδα με την εθνική ομάδα, την οποία ουσιαστικά αποτελούσαν αθλητές του Πανελληνίου, η οποία κατετάγη 5η. Ωστόσο, μιας και τότε ήταν ο πιο γνωστός αθλητής στην Ελλάδα, κατηγορήθηκε από μερίδα του τύπου πως επέδειξε αδιαφορία και ότι μπορούσε να πάρει καλύτερη θέση στο δίσκο και μετάλλιο στη σφαίρα. Όμως, ο Πανελλήνιος τον κάλυψε με επίσημη ανακοίνωση.
Το επόμενο έτος εντυπωσίασε στους Θ΄ Πανιώνιους Αγώνες της Σμύρνης, όπου κατέκτησε τρεις πρωτιές στα αγωνίσματα ρίψεων και τιμήθηκε με το Χρυσό Σταυρό, την ανώτατη διάκριση του Πανιωνίου Γ.Σ.
Το 1907 στους ΙΑ΄ Πανιώνιους Αγώνες της Σμύρνης κατακτά άλλες δυο πρωτιές σε σφαιροβολία και λιθοβολία. Επίσης, ήρθε δεύτερος στα δύο αγωνίσματα της δισκοβολίας (ελληνική και ελεύθερη), πίσω από το Μιχαήλ Δώριζα. Για τις επιτυχίες του, του απονέμεται το «μετάλλιο του πρωταθλητή».
Το 1908, στην Ολυμπιάδα του Λονδίνου, παρέλασαν για πρώτη φορά οι σημαίες των χωρών που μετείχαν στους Αγώνες. Στο Νίκο Γεωργαντά έλαχε η τιμή να είναι ο πρώτος Έλληνας σημαιοφόρος των Ολυμπιακών Αγώνων ως χάλκινος Ολυμπιονίκης του 1904. Στον αγωνιστικό τομέα αυτή τη φορά δεν κατάφερε να φέρει μετάλλιο. Μετείχε σε τέσσερα αγωνίσματα ρίψεων: σφαιροβολία, δισκοβολία, ακοντισμό και ελληνική δισκοβολία. Στα τρία πρώτα έμεινε εκτός τελικού, ενώ στην ελληνική δισκοβολία τα πήγε καλύτερα, αφού τερμάτισε 6ος με 33,21 μ.
Το 1909 στους ΙΓ΄ Πανιώνιους Αγώνες παίρνει άλλες δυο πρωτιές στη λιθοβολία και στη δισκοβολία. Ήδη είναι 29 ετών και αυτοί οι αγώνες αποτέλεσαν την τελευταία διάκρισή του.
Μετέπειτα χρόνια και θάνατος
Τα τελευταία χρόνια της ζωής του ο Γεωργαντάς τα έζησε στην Αθήνα, όπου πέθανε στις 23 Νοεμβρίου του 1958 σε ηλικία 80 ετών. Η κηδεία του έγινε στο Πρώτο Νεκροταφείο.
Παραπομπές
Κατηγορία:Έλληνες Ολυμπιονίκες Κατηγορία:Έλληνες αθλητές της σφαιροβολίας Κατηγορία:Έλληνες αθλητές της δισκοβολίας Κατηγορία:Έλληνες αθλητές του ακοντισμού Γ Κατηγορία:Έλληνες αθλητές της λιθοβολίας Κατηγορία:Έλληνες αθλητές της ελληνικής δισκοβολίας Κατηγορία:Έλληνες αθλητές του στίβου στους Θερινούς Ολυμπιακούς Αγώνες Κατηγορία:Αθλητές του στίβου στους Θερινούς Ολυμπιακούς Αγώνες 1904 Κατηγορία:Αθλητές του στίβου στους Θερινούς Ολυμπιακούς Αγώνες 1906 Κατηγορία:Αθλητές του στίβου στους Θερινούς Ολυμπιακούς Αγώνες 1908 Κατηγορία:Αθλητές της διελκυστίνδας στους Θερινούς Ολυμπιακούς Αγώνες 1904 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Ντανρισάρ
Το Ντανρισάρ (γαλλικά: Damprichard, ) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Δανιήλ Γεωργόπουλος
Η καταγωγή του ήταν από το Ζυγοβύστι. Υπήρξε ένας από τους σημαντικότερους ιεροκήρυκες. Κήρυττε τον λόγο του Ευαγγελίου και παρακινούσε τους κατοίκους στον πόλεμο. Αργότερα διορίστηκε στο Υπουργείο των Εκκλησιαστικών.
Αναφορές
Κατηγορία:Κληρικοί αγωνιστές του 1821